FIS Ski Tour 2020

FIS Ski Tour 2020 var et idrettsarrangement for langrenn. Ski Tour 2020 ble arrangert over seks etapper fra 15. til 23. februar 2020 i Östersund, Åre, Meråker og Granåsen skisenter i Trondheim.

Arrangementet var et samarbeid mellom Norges Skiforbund og Svenska Skidförbundet hvor begge er eiere i selskapet Tour 2020 AB. De årene det ikke er VM eller OL, det vil si hvert fjerde år, kan det arrangeres en Tour. Ski Tour Canada ble arrangert i 2016 og Ski Tour 2020 i Midt-Skandinavia. Neste mulighet for en tilsvarende Tour er i 2024. Det er ikke avgjort hvor den skal arrangeres.

Bakgrunn 
Bakgrunnen for arrangementet er Trondheims ambisjon om å få ski-VM. I 2015 ble arbeidet med å få i stand en tour i Midt-Skandinavia i 2020. Sammen med skiforbundene i Norge og Sverige jobbet Östersund og Trondheim frem en plan for touren. Arrangementet ble vedtatt i 2016 etter godkjenning fra FIS. Arrangørene markedsførte rennet som noe nytt og bærekraftig. Miljøfokuset er satt i høysetet der tog skal være obligatorisk transportmiddel både for utøvere mellom destinasjonene. Arrangørene foreslo i planleggingsfasen også en begrensning i antall skipar som utøverne kunne bruke. Dette forslaget ble ikke vedtatt av FIS.

FIS' regler for touren 
Det er bare mulig å melde seg på touren i sin helhet. Løperne kan dermed ikke plukke ut enkelte distanser som de ønsker å gå. Frafall eller diskvalifikasjon i et renn leder til eksklusjon i resten av touren. Det er også satt spesifikke tidsbegrensninger i hvert enkelt renn som løperne må holde seg innenfor. Disse kan under spesielle omstendigheter bli justert av juryen. Sammenlagt plassering kalkuleres gjennom akkumulert etappetid og oppnådde bonussekunder på alle etapper.

Offisielle trøyer 
For Ski Tour 2020 er det tre offisielle trøyefarger som representerer verdenscupleder sammenlagt , Sammenlagtleder for touren  og leder i poengsammendraget

Program

Resultat sammenlagt Ski Tour 2020

Referanser

Eksterne lenker 

 Offisiell hjemmeside Ski Tour 2020 
 Rules for the FIS cross-country world cup FIS regler 

Internasjonale mesterskap i Sverige
Verdenscupen i langrenn 2019/20
Sportsarrangementer i Trøndelag
Skirenn i Sverige
Skirenn i Norge
Sport i Östersund kommune
Sport i Åre kommune
Sport i Norge i 2020
Sport i Sverige i 2020